Απόφαση της Επιτροπής

της 28ης Ιανουαρίου 2004

για τροποποίηση των αποφάσεων 95/233/ΕΚ, 96/482/ΕΚ και 2001/751/ΕΚ σχετικά με τις εισαγωγές ζώντων πουλερικών και αυγών επώασης και ζώντων στρουθιονιδών και αυγών επώασης· των αποφάσεων 94/85/ΕΚ, 94/984/ΕΚ και 2000/609/ΕΚ σχετικά με τις εισαγωγές νωπού κρέατος πουλερικών, νωπού κρέατος εκτρεφόμενων στρουθιονιδών, κρέατος άγριων και εκτρεφόμενων πτερωτών θηραμάτων· της απόφασης 2000/585/ΕΚ σχετικά με τις εισαγωγές κρέατος άγριων και εκτρεφόμενων θηραμάτων και κουνελιών και της απόφασης 97/222/ΕΚ σχετικά με την εισαγωγή προϊόντων με βάση το κρέας, όσον αφορά ορισμένες προσχωρούσες χώρες

[κοινοποιηθείσα υπό τον αριθμό Ε(2004) 125]

(Κείμενο που παρουσιάζει ενδιαφέρον για τον ΕΟΧ)

(2004/118/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου, της 12ης Δεκεμβρίου 1972, για τα υγειονομικά προβλήματα και τα υγειονομικά μέτρα κατά την εισαγωγή ζώων του βοείου, χοιρείου, προβείου και αιγείου είδους, νωπών κρεάτων ή προϊόντων με βάση το κρέας προέλευσης τρίτων χωρών(1), και ιδίως το άρθρο 14 παράγραφος 3 και το άρθρο 21α παράγραφος 2,

την οδηγία 90/539/ΕΟΚ του Συμβουλίου, της 15ης Οκτωβρίου 1990, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες(2), και ιδίως το άρθρο 21 παράγραφος 1, το άρθρο 23 παράγραφος 1 και το άρθρο 26 παράγραφος 2,

την οδηγία 91/494/ΕΟΚ του Συμβουλίου, της 26ης Ιουνίου 1991, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές νωπών κρεάτων πουλερικών από τρίτες χώρες(3), και ιδίως το άρθρο 9 παράγραφος 1 και το άρθρο 11 παράγραφος 1 στοιχείο α),

την οδηγία 92/118/ΕΟΚ του Συμβουλίου, της 17ης Δεκεμβρίου 1992, για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο μέρος Ι του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ(4), και ιδίως το άρθρο 10,

την οδηγία 92/45/ΕΟΚ του Συμβουλίου, της 16ης Ιουνίου 1992, για τα υγειονομικά προβλήματα και τα προβλήματα υγειονομικού ελέγχου σχετικά με τη θανάτωση άγριων θηραμάτων και την εμπορία κρέατός των(5), και ιδίως το άρθρο 16 παράγραφος 3,

την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση(6), και ιδίως το άρθρο 8 παράγραφοι 1 και 4,

Εκτιμώντας τα ακόλουθα:

(1) Στην απόφαση 95/233/ΕΚ της Επιτροπής(7) απαριθμούνται καταρχήν τρεις χώρες από τις οποίες τα κράτη μέλη επιτρέπεται να εισάγουν ζώντα πουλερικά και αυγά για επώαση, συμπεριλαμβανομένων των στρουθιονιδών και των αυγών τους.

(2) Η απόφαση 96/482/ΕΚ της Επιτροπής(8) καθορίζει πιο λεπτομερείς κανόνες για την εισαγωγή ζώντων πουλερικών και αυγών επώασης και για τα σχετικά υγειονομικά πιστοποιητικά.

(3) Η απόφαση 2001/751/ΕΚ της Επιτροπής(9) καθορίζει τους όρους υγείας των ζώων και τις απαιτήσεις για την έκδοση κτηνιατρικών πιστοποιητικών για τις εισαγωγές ζώντων στρουθιονιδών και αυγών επώασης από τρίτες χώρες, συμπεριλαμβανομένων των υγειονομικών μέτρων που πρέπει να εφαρμόζονται ύστερα από τέτοιες εισαγωγές, και απαριθμεί τις τρίτες χώρες από τις οποίες επιτρέπονται οι εισαγωγές.

(4) Ολοκληρωμένα στοιχεία, μεταξύ των οποίων: η απουσία νόσων που πλήττουν τα πουλερικά τα προγράμματα για την επιτήρηση και εποπτεία των νόσων των πουλερικών η κατάρτιση των κατάλληλων σχεδίων έκτακτης ανάγκης για τις νόσους των πουλερικών· και η ανάπτυξη του κτηνιατρικού κεκτημένου όσον αφορά τη γενική κτηνιατρική νομοθεσία και την ειδική νομοθεσία στον τομέα των πουλερικών πριν από την προσχώρηση στην ΕΕ, έχουν αποδείξει ότι η Εσθονία, η Μάλτα, η Λεττονία και η Λιθουανία διαθέτουν επαρκώς καλά δομημένες και οργανωμένες κτηνιατρικές υπηρεσίες όσον αφορά την κατάσταση της υγείας των ζώντων πουλερικών και των στρουθιονιδών.

(5) Συνεπώς είναι σκόπιμο να προστεθούν η Λιθουανία, η Εσθονία και η Μάλτα στον κατάλογο των τρίτων χωρών από τις οποίες επιτρέπονται, καταρχήν, οι εισαγωγές ζώντων πουλερικών και αυγών επώασης, συμπεριλαμβανομένων των στρουθιονιδών και των αυγών τους, όπως ορίζεται στην απόφαση 95/233/ΕΚ.

(6) Η απόφαση 96/482/ΕΚ και η απόφαση 2001/751/ΕΚ της Επιτροπής πρέπει επίσης να τροποποιηθούν έτσι ώστε να συμπεριλάβουν την Εσθονία, τη Μάλτα, τη Λεττονία και τη Λιθουανία.

(7) Η απόφαση 94/85/ΕΚ της Επιτροπής(10) καταρτίζει κατάλογο τρίτων χωρών από τις οποίες επιτρέπονται οι εισαγωγές νωπού κρέατος πουλερικών.

(8) Η απόφαση 94/984/ΕΚ της Επιτροπής(11) καθορίζει τους όρους υγείας των ζώων και της έκδοσης κτηνιατρικών πιστοποιητικών για τις εισαγωγές κρέατος νωπού κρέατος πουλερικών από τρίτες χώρες.

(9) Η απόφαση 2000/609/ΕΚ(12) καθορίζει τους κτηνιατρικούς και υγειονομικούς όρους καθώς και τους όρους έκδοσης κτηνιατρικών πιστοποιητικών για τις εισαγωγές κρέατος εκτρεφόμενων στρουθιονιδών.

(10) Λόγω της βελτιωμένης κατάστασης της υγείας των ζώων, και ειδικότερα των πουλερικών, στις προσχωρούσες χώρες, η Εσθονία πρέπει να προστεθεί στον κατάλογο των τρίτων χωρών από τις οποίες επιτρέπονται, καταρχήν, οι εισαγωγές νωπού κρέατος πουλερικών στην ΕΕ, όπως καθορίζεται στην απόφαση 94/85/ΕΚ της Επιτροπής. Με αυτόν τον τρόπο θα επιτραπεί επίσης στην Εσθονία να εισάγει κρέας άγριων πτερωτών θηραμάτων, όπως ορίζεται στην απόφαση 94/86/ΕΚ της Επιτροπής(13).

(11) Είναι επίσης σκόπιμο να περιληφθούν η Εσθονία, η Μάλτα και η Λεττονία στην απόφαση 94/984/ΕΚ της Επιτροπής για την εισαγωγή νωπού κρέατος πουλερικών, καθώς και στην απόφαση 2000/609/ΕΚ της Επιτροπής για την εισαγωγή ζώντων στρουθιονιδών και των αυγών επώασής τους.

(12) Η απόφαση 2000/585/ΕΚ της Επιτροπής(14) καθορίζει τους κτηνιατρικούς και τους υγειονομικούς όρους καθώς και τους όρους έκδοσης κτηνιατρικών πιστοποιητικών για τις εισαγωγές κρέατος άγριων και εκτρεφόμενων θηραμάτων καθώς και κρέατος κουνελιού από τρίτες χώρες. Για να ληφθεί υπόψη η βελτιωμένη υγειονομική κατάσταση στις προσχωρούσες χώρες, πρέπει η Μάλτα να περιληφθεί στον κατάλογο των εγκεκριμένων τρίτων χωρών, ενώ πρέπει επίσης να ανανεωθούν οι υπάρχοντες κατάλογοι τρίτων χωρών καθώς και οι ειδικές συνθήκες κάτω από τις οποίες μπορεί να εισαχθεί στην ΕΕ το κρέας άγριων και εκτρεφόμενων θηραμάτων και το κρέας κουνελιού από άλλες προσχωρούσες χώρες.

(13) Η απόφαση 97/222/ΕΚ της Επιτροπής(15) καταρτίζει κατάλογο τρίτων χωρών, ή τμημάτων τρίτων χωρών, από τις οποίες επιτρέπονται οι εισαγωγές προϊόντων με βάση το κρέας.

(14) Ορισμένες προσχωρούσες χώρες εξακολουθούν να εμφανίζουν κίνδυνο για την υγεία των ζώων, ο οποίος συνδέεται με την κλασική πανώλη των χοίρων στους πληθυσμούς αγριόχοιρων. Η απόφαση 97/222/ΕΚ της Επιτροπής πρέπει να τροποποιηθεί έτσι ώστε να αντικατοπτρίζει το γεγονός αυτό αλλά και τη βελτιωμένη κατάσταση της υγείας των ζώων στις προσχωρούσες χώρες.

(15) Είναι σκόπιμο, όπου αυτό χρειάζεται, να ανανεωθούν ορισμένες ονομασίες χωρών, κωδικοί ISO καθώς και οι ορισμοί διαίρεσης των χωρών σε περιφέρειες.

(16) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα παραρτήματα I και ΙΙ της απόφασης 95/233/ΕΟΚ αντικαθίστανται από το κείμενο των παραρτημάτων I και II της παρούσας απόφασης.

Άρθρο 2

Το παράρτημα Ι της απόφασης 96/482/ΕΚ αντικαθίσταται από το παράρτημα IIΙ της παρούσας απόφασης.

Άρθρο 3

Το παράρτημα Ι της απόφασης 2001/751/ΕΚ αντικαθίσταται από το παράρτημα IV της παρούσας απόφασης.

Άρθρο 4

Το παράρτημα της απόφασης 94/85/ΕΚ αντικαθίσταται από το παράρτημα V της παρούσας απόφασης.

Άρθρο 5

Το παράρτημα Ι της απόφασης 94/984/ΕΚ αντικαθίσταται από το παράρτημα VI της παρούσας απόφασης.

Άρθρο 6

Το παράρτημα Ι της απόφασης 2000/609/ΕΚ αντικαθίσταται από το παράρτημα VII της παρούσας απόφασης.

Άρθρο 7

Το παράρτημα Ι της απόφασης 2000/585/ΕΚ αντικαθίσταται από το παράρτημα VIII της παρούσας απόφασης.

Άρθρο 8

Το παράρτημα II της απόφασης 2000/585/ΕΚ αντικαθίσταται από το παράρτημα IX της παρούσας απόφασης.

Άρθρο 9

Το μέρος I του παραρτήματος της απόφασης 97/222/ΕΟΚ αντικαθίσταται από το παράρτημα X της παρούσας απόφασης.

Άρθρο 10

Το μέρος II του παραρτήματος της απόφασης 97/222/ΕΟΚ αντικαθίσταται από το παράρτημα XI της παρούσας απόφασης.

Άρθρο 11

Η παρούσα απόφαση αρχίζει να ισχύει στις 14 Φεβρουαρίου 2004.

Άρθρο 12

Η παρούσα απόφαση απευθύνεται στα κράτη μέλη.

Βρυξέλλες, 28 Ιανουαρίου 2004.

Για την Επιτροπή

David Byrne

Μέλος της Επιτροπής

(1) ΕΕ L 302 της 31.12.1972, σ. 28· οδηγία όπως τροποποιήθηκε τελευταία από τον κανονισμό (ΕΚ) αριθ. 807/2003 (ΕΕ L 122 της 16.5.2003, σ. 36).

(2) ΕΕ L 303 της 31.10.1990, σ. 6· οδηγία όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).

(3) ΕΕ L 268 της 24.9.1991, σ. 35· οδηγία όπως τροποποιήθηκε τελευταία από την οδηγία 1999/89/ΕΚ (ΕΕ L 300 της 23.11.1999, σ. 17).

(4) ΕΕ L 62 της 15.3.1993, σ. 49· οδηγία όπως τροποποιήθηκε τελευταία από την απόφαση 2003/721/EΚ (ΕΕ L 260 της 11.10.2003, σ. 21).

(5) ΕΕ L 268 της 14.9.1992, σ. 35· οδηγία όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).

(6) ΕΕ L 18 της 23.1.2003, σ. 11.

(7) ΕΕ L 156 της 7.7.1995, σ. 76.

(8) ΕΕ L 196 της 7.8.1996, σ. 13.

(9) ΕΕ L 281 της 25.10.2001, σ. 25.

(10) ΕΕ L 44 της 17.2.1994, σ. 31.

(11) ΕΕ L 378 της 31.12.1994, σ. 11.

(12) ΕΕ L 258 της 12.10.2000, σ. 9.

(13) ΕΕ L 44 της 17.2.1994, σ. 33.

(14) ΕΕ L 251 της 6.10.2000, σ. 1.

(15) ΕΕ L 98 της 4.4.1997, σ. 39.

ΠΑΡΑΡΤΗΜΑ I

(για την τροποποίηση της απόφασης 95/233/ΕΚ)

"ΠΑΡΑΡΤΗΜΑ I

Κατάλογος τρίτων χωρών από τις οποίες τα κράτη μέλη επιτρέπουν τις εισαγωγές ζώντων πουλερικών και αυγών επώασης, συμπεριλαμβανομένων των στρουθιονιδών και των αυγών τους

Ο κατάλογος που ακολουθεί ισχύει κατ αρχήν και οι εισαγωγές πρέπει να πληρούν τις σχετικές κτηνιατρικές και υγειονομικές απαιτήσεις

>ΘΕΣΗ ΠΙΝΑΚΑ>"

ΠΑΡΑΡΤΗΜΑ II

(για την τροποποίηση της απόφασης 95/233/ΕΚ)

"ΠΑΡΑΡΤΗΜΑ II

Κατάλογος τρίτων χωρών από τις οποίες τα κράτη μέλη επιτρέπουν τις εισαγωγές ζώντων στρουθιονιδών και των αυγών τους

Ο κατάλογος που ακολουθεί ισχύει κατ' αρχήν και οι εισαγωγές πρέπει να πληρούν τις σχετικές κτηνιατρικές και υγειονομικές απαιτήσεις

>ΘΕΣΗ ΠΙΝΑΚΑ>"

ΠΑΡΑΡΤΗΜΑ III

(για την τροποποίηση της απόφασης 96/482/ΕΚ)

"ΠΑΡΑΡΤΗΜΑ I

ΜΕΡΟΣ I

Κατάλογος τρίτων χωρών ή τμημάτων τρίτων χωρών που επιτρέπεται να χρησιμοποιούν τα υποδείγματα πιστοποιητικών Α έως Δ που καθορίζονται στο μέρος II του παραρτήματος Θ (σημειώνονται με x)

>ΘΕΣΗ ΠΙΝΑΚΑ>"

ΠΑΡΑΡΤΗΜΑ IV

(για την τροποποίηση της απόφασης 2001/751/ΕΚ)

"ΠΑΡΑΡΤΗΜΑ I

Κατάλογος τρίτων χωρών ή τμημάτων τρίτων χωρών που επιτρέπεται να εξάγουν ζώντες στρουθιονίδες ή αυγά στρουθιονιδών προς επώαση στην Ευρωπαϊκή Ένωση

>ΘΕΣΗ ΠΙΝΑΚΑ>"

ΠΑΡΑΡΤΗΜΑ V

(για την τροποποίηση της απόφασης 94/85/ΕΚ - κρέας πουλερικών)

"ΠΑΡΑΡΤΗΜΑ I

Οι εισαγωγές από τις χώρες αυτού του καταλόγου πρέπει να πληρούν τις σχετικές κτηνιατρικές και υγειονομικές απαιτήσεις

>ΘΕΣΗ ΠΙΝΑΚΑ>"

ΠΑΡΑΡΤΗΜΑ VI

(για την τροποποίηση της απόφασης 94/984/ΕΚ)

"ΠΑΡΑΡΤΗΜΑ I

Κατάλογος τρίτων χωρών ή τμημάτων τρίτων χωρών που επιτρέπεται να χρησιμοποιούν τα πιστοποιητικά που καθορίζονται στο παράρτημα II για εισαγωγές νωπού κρέατος πουλερικών στην Ευρωπαϊκή Ένωση

>ΘΕΣΗ ΠΙΝΑΚΑ>"

ΠΑΡΑΡΤΗΜΑ VII

(για την τροποποίηση της απόφασης 2000/609/ΕΚ)

"ΠΑΡΑΡΤΗΜΑ I

Κατάλογος τρίτων χωρών ή τμημάτων τρίτων χωρών που επιτρέπεται να εξάγουν κρέας εκτρεφόμενων στρουθιονιδών στην Ευρωπαϊκή Ένωση

>ΘΕΣΗ ΠΙΝΑΚΑ>"

ΠΑΡΑΡΤΗΜΑ VIII

(για την τροποποίηση της απόφασης 2000/585/ΕΚ)

"ΠΑΡΑΡΤΗΜΑ I

Περιγραφή των περιοχών ορισμένων τρίτων χωρών που έχουν καθοριστεί για σκοπούς κτηνιατρικής πιστοποίησης

>ΘΕΣΗ ΠΙΝΑΚΑ>"

ΠΑΡΑΡΤΗΜΑ IX

(για την τροποποίηση της απόφασης 2000/585/ΕΚ)

"ΠΑΡΑΡΤΗΜΑ II

Εγγυήσεις ως προς την υγεία των ζώων που απαιτούνται για την πιστοποίηση κρέατος άγριων και εκτρεφόμενων θηραμάτων και κρέατος κουνελιού

>ΘΕΣΗ ΠΙΝΑΚΑ>

ΣΗΜ.:

y Το κρέας που παράγεται από ζώα που έχουν σφαγεί μετά τις 7 Ιουλίου και πριν από τις 23 Δεκεμβρίου 2002, καθώς και το κρέας που παράγεται από ζώα που έχουν σφαγεί μετά τις 7 Ιουνίου 2003 μπορεί να εισαχθεί στην Κοινότητα.

x Το κρέας που παράγεται από ζώα που έχουν σφαγεί μετά τις 7 Μαρτίου 2002 μπορεί να εισαχθεί στην Κοινότητα."

ΠΑΡΑΡΤΗΜΑ X

(για την τροποποίηση της απόφασης 97/222/ΕΚ)

"ΜΕΡΟΣ Ι

Περιγραφή των περιοχών διαιρεμένων ανά περιφέρεια όπως καθορίζεται για τις χώρες που απαριθμούνται στα μέρη II και III

>ΘΕΣΗ ΠΙΝΑΚΑ>"

ΠΑΡΑΡΤΗΜΑ XI

(για την τροποποίηση της απόφασης 97/222/ΕΚ)

"ΜΕΡΟΣ ΙΙ

Τρίτες χώρες ή μέρη τρίτων χωρών που επιτρέπονται οι εισαγωγές προϊόντων κρέατος στην Ευρωπαϊκή Κοινότητα

>ΘΕΣΗ ΠΙΝΑΚΑ>

- Δεν έχει καθιερωθεί πιστοποιητικό και οι εισαγωγές νωπού κρέατος δεν επιτρέπονται.

(2) Για προϊόντα κρέατος που έχουν παρασκευασθεί με νωπό κρέας ντόπιων χοίρων, σύμφωνα με την απόφαση 98/371/ΕΚ, όπως αυτή τροποποιήθηκε την τελευταία φορά.

(3) Για προϊόντα κρέατος που έχουν παρασκευασθεί από νωπό κρέας εκτρεφόμενων δίχηλων θηραμάτων (αγριόχοιρων)."